Tauno Kaivola

Tauno Sakari Kaivola (28. joulukuuta 1912 Lammi – 22. tammikuuta 1995 LahtiTauno Kaivolan muistokirjoitus Helsingin Sanomissa.) oli suomalainen laulaja (barytoni), kirkkomuusikko ja pedagogi. Kaivola opiskeli laulua muun muassa Oiva Soinin johdolla Sibelius-Akatemiassa ja suoritti lauludiplomin vuonna 1944. Hän opiskeli laulua myös ulkomailla.Otavan Iso Musiikkitietosanakirja 3, s. 321. Helsinki 1978. 

Kaivola esiintyi konserttilaulajana sekä solistina. Hän toimi pitkään kanttori-urkurina Keski-Lahden seurakunnassa (1946–1968) sekä opetti laulua Lahden musiikkiopistossa vuodesta 1947, lehtorina 1968–1981. Hän oli Suomen arvostetuimpia laulupedagogeja, ja hänen oppilaitaan ovat olleet muiden muassa Ritva Auvinen, Raili Kostia, Anneli Rauhala, Martti Talvela, Kalevi Koskinen ja Jaakko Ryhänen. Kaivolalle myönnettiin arvonimi director cantus vuonna 1952 ja taiteilijaeläke 1986

Kaivolan lapsista Asko Kaivola (1937–1973) oli urkutaiteilija ja Päivi Heikinheimo on laulaja ja pedagogi.

Lähteet

Luokka:Vuonna 1912 syntyneet
Luokka:Vuonna 1995 kuolleet
Luokka:Suomalaiset baritonit
Luokka:Suomalaiset musiikkipedagogit